### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Mange unge fra Rigsfællesskabet kommer hvert år til [adresse] for at studere. Derfor har [adresse] et stort ansvar over for de unge, der kommer hertil. Desværre oplever mange studerende også, at det er svært at falde til, at de har sprogudfordringer og oplever faglige udfordringer på uddannelsesinstitutionerne. Dette gør, at de oplever ensomhed og oftere dropper ud af deres uddannelse og ikke kommer i gang igen. Det vil vi ændre – [adresse] skal være en god by for alle, og vi foreslår derfor at styrke det sociale liv for unge fra Rigsfællesskabet ved at spille dem ind i det danske foreningsliv, således de bedre danner relationer og forbliver i uddannelsessystemet.

Forslag

Vi foreslår, at det belyses, om det er muligt, at disse unge studerende tilbydes bedre muligheder for at blive en del af hverdagen i [adresse]. Dette arbejde udføres i tæt samarbejde med Det Grønlandske Hus.

På vegne af Socialdemokratiet i [adresse]

Victoria Poulsen

Richardt Jespersen